Jeg har nu været kunde i Nordea i 6 år, efter at have skiftet fra Danske Bank. Omkring starten af december kom der noget op som gjorde at jeg skulle tage et lån til en meget vigtig rejse. Jeg fandt nogle rigtigt gode priser på flybilletter, og lavet budget for rejsen. Jeg tog derefter ned i banken for at snakke med en rådgiver. Jeg fik af vide jeg ikke havde en fast rådgiver, men jeg tilhører "Kundegruppen". Jeg spurgte om jeg kunne få en fast rådgiver, men blev nægtet det da jeg er under 25 ifl. damen ved skranken. Nå, men jeg blev sendt til en rådgiver for "kundegruppen". Dette var en mand i midten af tyverne vil jeg tro. Efter at havde snakket lidt frem og tilbage omkring dette beder han mig om nogle private papirer, og dem var jeg nede med dagen efter. Jeg understreger overfor ham at det gerne må gå rimelig hurtigt da mit tilbud på flybilletter løber ud, og at prisen herefter stiger meget kraftigt. Til det svarer han hvor meget ekstra han skal putte på lånet for at kompenserer for det. 

Jeg ved ikke om jeg forventede for meget, men ifl. familie og venner er 3 dage for at få relativt lille lån normalt mere end nok. Jeg skal bestille mine billetter inden for 8 arbejdsdage fra den dato af, og spørg om han ikke vil se om det kan ske inden de 8 dage så jeg ikke skal til at betale mere for billetterne og låne mere for at betale for dem. Med et "Jo, det skal jeg nok" går jeg derfra tilfreds. Dagen efter får jeg et opkald hvor han fortæller mig han mangler nogle papirer. Jeg tager derned ikke mere end 30 minutter efter det opkald of aflevere papirene. Jeg spørg om han så kan svarer mig nu om jeg kan få lånet. Det kan han ikke da han faktisk ikke rigtigt har kigget på mine papirer endnu, og først får tid til at kigge på det tirsdag eller onsdag. Da det er torsdag på det tidspunkt synes jeg godt nok at den bliver presset en del, men håber at han holder hvad han lover. 

Dagen inden mit tilbud på mine billetter udløber tager jeg derind for at hører hvad der sker, og han kan fortælle mig han "lige skulle til at kigge på det". Han loverat han vil ringe inden dagen er omme. Da klokken nærmer sig 15.30 ringer jeg til deres Telefonbank, om de kan stille mig videre. Det kan de ikke da han er taget hjem. Så desperat står jeg uden for døren dagen efter da de åbner om morgenen, for at høre hvad der lige skete, og hvorfor han ikke ringet. Han kommer med en masse undskyldninger, men virker så usikker og generalt uforberedt at jeg tvivler stærkt på hvad han siger. Han siger at lige nu vil han kigge på det. 

På trods af jeg er derinde så tidligt er vi ikke alene i banken, men i stået for vi sætter os ved hans stol stiller han sig op ved et af de venteborde som de har hvor jeg har stået og ventet, og begynder med en rimelig stemme at snakke om alt fra min privatøkonomi, til hvad jeg skal ud og rejse efter og lignende. Normalt har jeg intet imod at snakke med folk, men at de 8-12 folk der står og venter på ekspedition også skal høre om min økonomi i detajler er en smule grænseoverskridende for mig. Jeg får lånet og når lige med nød og næppe at bestille mine billetter før de stiger. 

Her efter vil man tro at det ender, men nej. Min rejse skal originalt vare 12 dage. Efter 6 dage sker der desværre noget tilbage i Danmark som kræver jeg rejser tilbage. Da jeg ikke kan ændre min flybillet bliver jeg nød til at bestille en ny, til en meget høj pris (14.000 kr.) Jeg bestiller min rejse, men mit VISA Electron bliver ved at blive afvist. Jeg forsøger at logge ind på min netbank, men da klokken er mellem 02 og 06 i Danmark er der ingen adgang. og jeg bliver tvunget til at blive på min lokation da jeg ikke kan nå ud til lufthavnen hvis jeg skal vente til netbanken/telefonbanken åbner. Da telefonbanken åbner får jeg af vide at jeg skal snakke med den rådgiver der gav mig lånet, hvilket betyder jeg skal vente endnu et par timer før jeg kan snakke med ham. Da de åbner ringer jeg til ham og fortæller ham om min situation. Han kan fortælle mig at medmindre jeg kan fremskaffe en til at stille sikkerhed, eller jeg selv kan møde frem personligt kan han desværre ikke give mig lånet til at dække de sidste 2-3000 kr til billetten. Så jeg sidder fast i et andet land, med en stærk følelsesmæssig bagage ventende derhjemme.

Det ender med jeg får en i min familie til at sende mig hendes dansk banks dankort oplysninger hvorefter jeg bestiller med det og kommer hjem. 

Jeg har tænkt meget over at skrive denne anmeldelse, og at trykke på "Anmeld Virksomhed" men har besluttet mig at det er klogest at gøre det så jeg kan advare andre der måske kunne finde på at stille krav til din bank og som er medlem af "kundegruppen".

Jeg undskylder meget hvis der er nogle grammatiske fejl, stavefejl og lignende men jeg har ikke lige energien til at lede efter det lige nu.